title: Komisijas Īstenošanas regula (ES) 2018/256 (2018. gada 20. februāris), ar ko 281. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               21.2.2018

               LV

               Eiropas Savienības Oficiālais Vēstnesis

               L 48/39

         KOMISIJAS ĪSTENOŠANAS REGULA (ES) 2018/256
   (2018. gada 20. februāris),
   ar ko 281. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2018. gada 14. februārī nolēma grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. februārī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikuma sadaļā “Fiziskās personas” ierakstu “Djamel Lounici (alias Jamal Lounici). Adrese: Alžīrija. Dzimšanas datums: 1.2.1962. Dzimšanas vieta: Alžīra, Alžīrija. Valstspiederība: Alžīrijas. Cita informācija: a) tēva vārds ir Abdelkader un mātes vārds ir Johra Birouh; b) atgriezts no Itālijas uz Alžīriju, kur viņš uzturas kopš 2008. gada novembra; c) Othman Deramchi znots. Regulas 2.a panta 4. punkta b) apakšpunktā minētais paziņošanas datums: 16.1.2004.” aizstāj ar šādu:

         “Djamel Lounici (alias Jamal Lounici). Adrese: Alžīrija. Dzimšanas datums: 1.2.1962. Dzimšanas vieta: Alžīra, Alžīrija. Valstspiederība: Alžīrijas. Cita informācija: a) tēva vārds ir Abdelkader, un mātes vārds ir Johra Birouh; b) atgriezts no Francijas uz Alžīriju, kur viņš uzturas kopš 2008. gada septembra. Regulas 7.d panta 2. punkta i) apakšpunktā minētais paziņošanas datums: 16.1.2004.”


title: Komisijas Īstenošanas regula (ES) 2018/260 (2018. gada 21. februāris), ar ko izbeidz izmeklēšanu, kura skar ar Padomes Īstenošanas regulu (ES) Nr. 1008/2011, kas grozīta ar Īstenošanas regulu (ES) Nr. 372/2013, Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam noteikto antidempinga pasākumu iespējamu apiešanu, kas varētu notikt, nosūtot importu no Vjetnamas, neatkarīgi no tā, vai tam deklarēta Vjetnamas izcelsme

text:
               22.2.2018

               LV

               Eiropas Savienības Oficiālais Vēstnesis

               L 49/16

         KOMISIJAS ĪSTENOŠANAS REGULA (ES) 2018/260
   (2018. gada 21. februāris),
   ar ko izbeidz izmeklēšanu, kura skar ar Padomes Īstenošanas regulu (ES) Nr. 1008/2011, kas grozīta ar Īstenošanas regulu (ES) Nr. 372/2013, Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam noteikto antidempinga pasākumu iespējamu apiešanu, kas varētu notikt, nosūtot importu no Vjetnamas, neatkarīgi no tā, vai tam deklarēta Vjetnamas izcelsme
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 13. panta 3. punktu un 14. panta 5. punktu,
   tā kā:
   1.   PROCEDŪRA

   1.1.   Iepriekšējās izmeklēšanas un spēkā esošie pasākumi

               (1)

               2005. gada jūlijā Padome ar Regulu (EK) Nr. 1174/2005 (2) noteica galīgo antidempinga maksājumu Ķīnas Tautas Republikas (“ĶTR” jeb “Ķīna”) izcelsmes ar roku darbināmu paliktņu autokrāvēju un to galveno daļu (“ar roku darbināmi paliktņu autokrāvēji”) importam. Pasākumi ietvēra ad valorem antidempinga maksājumu 7,6–46,7 % apmērā (“sākotnējie antidempinga pasākumi”).

               (2)

               Pēc ex officio daļējas starpposma pārskatīšanas, kas tika veikta saskaņā ar pamatregulas 11. panta 3. punktu, 2008. gada jūlijā Padome ar Regulu (EK) Nr. 684/2008 (3) precizēja pasākumu jomu un no sākotnējiem antidempinga pasākumiem izslēdza konkrētus ražojumus, proti, pacēlājus, krāvējus kaudzē, šķērveida pacēlājus un svēršanas platformas, kurus to īpašību un specifisko funkciju, kā arī galalietojuma dēļ atzina par citādiem nekā ar roku darbināmi paliktņu autokrāvēji.

               (3)

               Pēc pretapiešanas izmeklēšanas, kas tika veikta saskaņā ar pamatregulas 13. pantu, 2009. gada jūnijā Padome ar Regulu (EK) Nr. 499/2009 (4) galīgo antidempinga maksājumu, kas saskaņā ar Regulu (EK) Nr. 1174/2005 bija piemērojams “visiem pārējiem uzņēmumiem”, attiecināja arī uz tiem ar roku darbināmajiem paliktņu autokrāvējiem, kuri nosūtīti no Taizemes, neatkarīgi no tā, vai tiem deklarēta Taizemes izcelsme.

               (4)

               2011. gada oktobrī pēc termiņbeigu pārskatīšanas, kas tika veikta saskaņa ar pamatregulas 11. panta 2. punktu, Padome ar Īstenošanas regulu (ES) Nr. 1008/2011 (5) noteica galīgo antidempinga maksājumu ĶTR izcelsmes ar roku darbināmu paliktņu autokrāvēju importam.

               (5)

               2013. gada aprīlī pēc starpposma pārskatīšanas, kas tika veikta saskaņā ar pamatregulas 11. panta 3. punktu, Padome ar Īstenošanas regulu (ES) Nr. 372/2013 (6) grozīja Regulu (ES) Nr. 1008/2011 un noteica maksājuma likmi 70,8 %, kas piemērojama visam ĶTR izcelsmes ar roku darbināmu paliktņu autokrāvēju importam Savienībā.

               (6)

               2014. gada septembrī pēc pārskatīšanas saistībā ar jaunu eksportētāju, kura tika veikta saskaņā ar pamatregulas 11. panta 4. punktu, Eiropas Komisija (“Komisija”) ar Īstenošanas regulu (ES) Nr. 946/2014 (7) grozīja Regulu (ES) Nr. 1008/2011 un noteica individuālu maksājuma likmi 54,1 %, kas piemērojama ar roku darbināmu paliktņu autokrāvēju importam, ko veic Ningbo Logitrans Handling Equipment Co.

               (7)

               2016. gada augstā pēc pretapiešanas izmeklēšanas, kas tika veikta saskaņā ar pamatregulas 13. pantu, Komisija ar Īstenošanas regulu (ES) 2016/1346 (8) spēkā esošos galīgos antidempinga maksājumus attiecināja uz tādu nedaudz pārveidotu ĶTR izcelsmes ar roku darbināmu paliktņu autokrāvēju importu, kuri ietver svara rādījuma sistēmu, kura nav iebūvēta šasijā (dakšās).

               (8)

               2017. gada novembrī pēc otrās termiņbeigu pārskatīšanas, kas tika veikta saskaņā ar pamatregulas 11. panta 2. punktu, Komisija ar Īstenošanas regulu (ES) 2017/2206 (9) noteica galīgo antidempinga maksājumu ĶTR izcelsmes ar roku darbināmu paliktņu autokrāvēju importam.

               (9)

               Patlaban spēkā esošais pasākums ir galīgais antidempinga maksājums, ko piemēro ĶTR izcelsmes ar roku darbināmu paliktņu autokrāvēju un to galveno daļu importam un kas ietver ad valorem maksājumu 70,8 % apmērā.

         1.2.   Pieprasījums

               (10)

               Komisija saskaņā ar pamatregulas 13. panta 3. punktu un 14. panta 5. punktu saņēma pieprasījumu izmeklēt ĶTR izcelsmes ar roku darbināmu paliktņu autokrāvēju un to galveno daļu importam noteikto antidempinga pasākumu iespējamu apiešanu, kas varētu notikt, nosūtot importu no Vjetnamas, neatkarīgi no tā, vai tam deklarēta Vjetnamas izcelsme, un attiecināt uz šādu importu reģistrāciju.

               (11)

               Pieprasījumu 2017. gada 6. jūnijā iesniedza divi Savienības ražotāji, kas ražo ar roku darbināmus paliktņu autokrāvējus un to galvenās daļas, proti, Toyota Material Handling Manufacturing Sweden AB un PR Industrial S.r.l. (“pieprasījuma iesniedzēji”).

               (12)

               Pieprasījumā ir pietiekami daudz prima facie pierādījumu par to, ka ir mainījies tirdzniecības modelis starp Savienību, ĶTR un Vjetnamu, kas, šķiet, izriet no prakses, procesa vai darba, kam nav cita pietiekama cēloņa vai ekonomiskā pamatojuma kā vien maksājuma noteikšana, proti, attiecīgā ražojuma pārsūtīšana caur Vjetnamu uz Savienību pēc tam, kad veiktas montāžas operācijas Vjetnamā. Pieprasījumā bija iekļauti pietiekami prima facie pierādījumi par to, ka ar šādām montāžas operācijām pasākumi tiek apieti, jo Ķīnas daļas veidoja vairāk nekā 60 % no samontētā ražojuma kopējās vērtības un montāžas operācijā pievienotā vērtība bija mazāka par 25 % ražošanas izmaksu.

               (13)

               Turklāt pieprasījumā bija iekļauti pietiekami prima facie pierādījumi par to, ka iepriekš aprakstītā prakse mazina esošo antidempinga pasākumu korektīvo ietekmi gan daudzumu, gan cenu ziņā un ka izmeklējamā ražojuma cenas bija dempinga cenas attiecībā pret normālo vērtību, kas iepriekš noteikta attiecīgajam ražojumam.

         1.3.   Attiecīgais ražojums un izmeklējamais ražojums

               (14)

               Ražojums, uz kuru attiecas šī izmeklēšana, ir Ķīnas Tautas Republikas izcelsmes ar roku darbināmi paliktņu autokrāvēji un to galvenās daļas, t. i., šasijas un hidraulika, ko patlaban klasificē ar KN kodiem ex 8427 90 00 un ex 8431 20 00. Šajā regulā ar roku darbināmi paliktņu autokrāvēji ir autokrāvēji ar riteņiem, kas atbalsta dakšu cēlējsviras, kuras paredzētas paliktņu pārkraušanai, un tie ir konstruēti tā, lai tos uz gludas, līdzenas, cietas virsmas manuāli stumtu, vilktu un stūrētu blakus ejošs operators, izmantojot šarnīrveida stūres grozīkli. Ar roku darbināmi paliktņu autokrāvēji ir paredzēti tikai tam, lai, paceļot un nolaižot stūres grozīkli, paceltu kravu līdz transportēšanai piemērotam augstumam, un tiem nav nekādu citu papildu funkciju vai izmantojumu, piemēram, i) pārvietot un pacelt kravas, lai novietotu tās augstāk vai palīdzētu tās sakraut glabāšanai (pacēlāji), ii) kraut paliktņus citu uz cita (krāvēji kaudzē); iii) pacelt kravu līdz darba virsmai (šķērveida pacēlāji) vai iv) pacelt un nosvērt kravas (svēršanas platformas) (“attiecīgais ražojums”).

               (15)

               Izmeklējamais ražojums ir tāds pats kā iepriekš definētais ražojums, taču tas tiek nosūtīts no Vjetnamas, neatkarīgi no tā, vai tam ir deklarēta Vjetnamas izcelsme, un to patlaban klasificē ar tādiem pašiem KN kodiem kā attiecīgo ražojumu (“izmeklējamais ražojums”).

               (16)

               Izmeklēšanā atklājās, ka iepriekš definētajiem ar roku darbināmiem paliktņu autokrāvējiem un to galvenām daļām, kurus uz Savienību eksportēja no ĶTR, un tiem, kurus nosūtīja no Vjetnamas, ir vienas un tās pašas fizikālās īpašības, tehniskie parametri un lietošanas veids un tādējādi tie ir uzskatāmi par līdzīgiem ražojumiem pamatregulas 1. panta 4. punkta nozīmē.

         1.4.   Procedūras sākšana

               (17)

               Pēc apspriešanās ar dalībvalstīm secinājusi, ka pastāv pietiekami prima facie pierādījumi, kas pamato izmeklēšanas sākšanu saskaņā ar pamatregulas 13. panta 3. punktu un 14. panta 5. punktu, Komisija nolēma izmeklēt antidempinga pasākumu iespējamo apiešanu, kas tika noteikti Ķīnas izcelsmes ar roku darbināmu paliktņu autokrāvēju un to galveno daļu importam, un attiecināt reģistrāciju uz tādu ar roku darbināmu paliktņu autokrāvēju un to galveno daļu importu, kas nosūtīti no Vjetnamas, neatkarīgi no tā, vai tiem deklarēta Vjetnamas izcelsme.

               (18)

               Izmeklēšanu uzsāka ar Komisijas Īstenošanas regulu (ES) 2017/1348 (10) (“procedūras sākšanas regula”).

         1.5.   Izmeklēšanas periods un ziņošanas periods

               (19)

               Izmeklēšanas periods aptvēra laikposmu no 2011. gada 1. janvāra līdz 2017. gada 30. jūnijam (“izmeklēšanas periods”). Par izmeklēšanas periodu tika vākti dati, lai cita starpā izmeklētu varbūtējās tirdzniecības modeļa izmaiņas pēc pasākumu noteikšanas un pēc galīgā antidempinga maksājuma palielināšanas ar Īstenošanas regulu (ES) Nr. 372/2013, kā arī par prakses, procesa vai darba esamību, kam nav cita pietiekama cēloņa vai ekonomiskā pamatojuma, kā vien maksājuma noteikšana. Par ziņošanas periodu no 2016. gada 1. jūlija līdz 2017. gada 30. jūnijam (“ziņošanas periods”) tika savākti sīkāki dati, lai pārbaudītu, vai imports nevājina spēkā esošo pasākumu korektīvo ietekmi cenu un/vai daudzumu ziņā un vai nenotiek dempings.

         1.6.   Izmeklēšana

               (20)

               Par izmeklēšanas sākšanu Komisija oficiāli paziņoja ĶTR un Vjetnamas iestādēm, minēto valstu ražotājiem eksportētājiem un tirgotājiem, zināmajiem iesaistītajiem Savienības importētājiem un Savienības ražošanas nozarei. Ražotājiem/eksportētājiem ĶTR un Vjetnamā, kuri Komisijai bija zināmi vai kuri bija pieteikušies procedūras sākšanas regulas 15. apsvērumā noteiktajā termiņā, tika nosūtītas anketas. Anketas tika nosūtītas arī importētājiem Savienībā.

               (21)

               Ieinteresētajām personām deva iespēju procedūras sākšanas regulā noteiktajā termiņā rakstiski darīt zināmu savu viedokli un lūgt, lai tās uzklausa.

               (22)

               Pieteicās trīs Vjetnamas uzņēmumi, no kuriem viens izmeklēšanas periodā nebija sācis ražot ar roku darbināmus paliktņus autokrāvējiem, un četri nesaistīti importētāji.

               (23)

               Divi Vjetnamas uzņēmumi iesniedza atbildes uz anketas jautājumiem un saskaņā ar pamatregulas 13. panta 4. punktu pieprasīja atbrīvojumu no iespējamās pasākumu attiecināšanas.

               (24)

               Četri nesaistīti importētāji Savienībā sniedza atbildes uz anketas jautājumiem.

               (25)

               Pārbaudes apmeklējumi tika veikti šādu uzņēmumu telpās Vjetnamā:

                           —

                              Vietmachine Producing and Trading Co., Ltd, un

                           —

                           D&D Technologies Co., Ltd.

         2.   IZMEKLĒŠANAS REZULTĀTI

   2.1.   Vispārīgi apsvērumi

               (26)

               Saskaņā ar pamatregulas 13. panta 1. punktu ir secīgi jāanalizē šādi elementi, lai novērtētu iespējamu apiešanu:

                           —

                           vai ir izmainījies tirdzniecības modelis starp ĶTR un Savienību,

                           —

                           vai šīs izmaiņas izriet no prakses, procesa vai darba, kam bez spēkā esošo antidempinga pasākumu noteikšanas nav cita pietiekama cēloņa vai ekonomiskā pamatojuma,

                           —

                           vai ir pierādījumi, ka spēkā esošo antidempinga pasākumu korektīvā ietekme mazinās izmeklējamā ražojuma cenu un/vai daudzumu izteiksmē, un

                           —

                           vai ir pierādījumi par dempingu saistībā ar attiecīgajam ražojumam agrāk noteiktajām normālajām vērtībām.

               (27)

               Tā kā pieprasījuma iesniedzēju sniegtie prima facie pierādījumi ietver pierādījumus par montāžas operācijām Vjetnamā, Komisija šajā izmeklēšanā detalizēti analizēja, vai ir izpildīti pamatregulas 13. panta 2. punkta kritēriji, jo īpaši:

                           —

                           vai montāžas operācija ir sākusies, vai ir ievērojami pieaudzis tās apmērs pēc vai īsi pirms antidempinga izmeklēšanas uzsākšanas, un attiecīgās daļas nāk no valsts, uz kuru attiecas pasākumi, un

                           —

                           vai šīs daļas veido 60 % vai vairāk no samontētā ražojuma daļu kopējās vērtības un vai montāžas vai nobeiguma operācijā izmantoto daļu pievienotā vērtība par 25 % pārsniedz ražošanas izmaksas.

               (28)

               Informāciju par eksporta pārdevumiem, ko ir iesnieguši abi Vjetnamas uzņēmumi, varēja salīdzināt ar datiem, kas pieejami Comext datubāzē (11) par izmeklējamā ražojuma importu no Vjetnamas. Tāpēc tika uzskatīts, ka ziņošanas periodā šie uzņēmumi bija vienīgie izmeklējamā ražojuma eksportētāji no Vjetnamas uz Savienību.

         2.2.   13. panta 2. punkta a) apakšpunkta nosacījums: operāciju sākšana vai ievērojams pieaugums

               (29)

               Laikā no 2013. gada, kad galīgais antidempinga maksājums ar Īstenošanas regulu (ES) Nr. 372/2013 tika palielināts līdz 70,8 %, līdz minētajam ziņošanas periodam abu uzņēmumu pārdošanas apjoms Savienības tirgū ir pastāvīgi palielinājies. Abu uzņēmumu pārdošanas apjoms Savienības tirgū šajā periodā ir vairāk nekā trīskāršojies. Pirms 2013. gada šo uzņēmumu eksporta apjoms uz Savienības tirgu bija niecīgs vai tāda nebija vispār. Tajā pat laikā izmeklējamā ražojuma eksports no Ķīnas uz Savienības tirgu ievērojami samazinājās par 65 %. Tāpēc secināja, ka ir notikušas pārmaiņas tirdzniecības modelī starp ĶTR un Savienību, no vienas puses, un Savienību un Vjetnamu, no otras puses, un ka tādējādi ir izpildīts pamatregulas 13. panta 2. punkta a) apakšpunktā paredzētais nosacījums.

         2.3.   13. panta 2. punkta b) apakšpunkta nosacījumi: 60 % un 25 % kritēriji

               (30)

               Saskaņā ar pamatregulas 13. panta 2. punkta b) apakšpunktu, lai pierādītu apiešanas esamību, Komisijai bija jāpārliecinās, ka montāžas operācijās izmantotās daļas no valstīm, uz kurām attiecas pasākumi, veido 60 % vai vairāk no kopējās samontētā ražojuma daļu vērtības un ka izmantoto ievesto daļu pievienotā vērtība nepārsniedz 25 % no ražošanas izmaksām.

         i)   Pirmais kritērijs: 60 % no kopējās samontētā ražojuma daļu vērtības

               (31)

               Attiecībā uz abiem uzņēmumiem, kas sadarbojās, tika konstatēts, ka daļas, kas no valsts uz kuru attiecas pasākumi, neveido 60 % vai vairāk no kopējās samontēto ražojumu daļu vērtības.

               (32)

               Tādēļ montāžas operācijas, ko veica Vjetnamas uzņēmumi, kas sadarbojās, nevar uzskatīt par pasākumu apiešanu pamatregulas 13. panta 2. punkta nozīmē.

         ii)   Otrais kritērijs: 25 % no izmantoto ievesto daļu pievienotās vērtības

               (33)

               Tā kā izmeklēšanā pierādīja, ka 60 % kritērijs nav izpildīts un montāžu nevar uzskatīt par pasākumu apiešanu pamatregulas 13. panta 2. punkta izpratnē, netika uzskatīts par vajadzīgu pārbaudīt šo kritēriju.

         2.4.   13. panta 2. punkta c) apakšpunkta nosacījumi: maksājuma korektīvās ietekmes mazināšana un pierādījumi par dempingu

               (34)

               Tā kā izmeklēšanā pierādīja, ka 60 % kritērijs nav izpildīts un montāžas operāciju nevar uzskatīt par pasākumu apiešanu pamatregulas 13. panta 2. punkta izpratnē, netika uzskatīts par vajadzīgu pārbaudīt šos aspektus.

               (35)

               Tā kā ziņošanas periodā abi pārbaudītie uzņēmumi veidoja 100 % no Vjetnamas importa, nevarēja konstatēt, ka spēkā esošie pasākumi attiecībā uz Ķīnu tiek apieti, veicot importu no Vjetnamas.

         3.   IZMEKLĒŠANAS IZBEIGŠANA

               (36)

               Ņemot vērā 30.–32. apsvērumā minētos konstatējumus, pašreizējā pretapiešanas izmeklēšana būtu jāizbeidz. Tāpēc būtu jāpārtrauc importa reģistrēšana, kas sākta ar procedūras sākšanas regulu ar roku darbināmu paliktņu autokrāvēju un to galveno daļu importam, nosūtot importu no Vjetnamas, neatkarīgi no tā, vai tam deklarēta Vjetnamas izcelsme, un minētā regula būtu jāatceļ.

               (37)

               Ieinteresētās personas tika informētas par būtiskiem faktiem un apsvērumiem, ar ko pamatots Komisijas lēmums izbeigt izmeklēšanu, un tām bija iespēja iesniegt komentārus. Saņemtie komentāri nebija tādi, kuru dēļ būtu jāmaina iepriekšminētais secinājums.

               (38)

               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) 2016/1036 15. panta 1. punktu,

         IR PIEŅĒMUSI ŠO REGULU.
   1. pants
   Ar šo izbeidz ar Īstenošanas regulu (ES) 2017/1348 sākto izmeklēšanu, lai noteiktu, vai, importējot Savienībā no Vjetnamas nosūtītus Ķīnas Tautas Republikas izcelsmes ar roku darbināmus paliktņu autokrāvējus un to galvenās daļas, t. i., šasijas un hidraulikas, ko patlaban klasificē ar KN kodiem ex 8427 90 00 un ex 8431 20 00, neatkarīgi no tā, vai tiem deklarēta Vjetnamas izcelsme, (Taric kodi 8427900013 un 8431200013) tiek apieti pasākumi, kuri noteikti ar Īstenošanas regulu (ES) Nr. 1008/2011, kas grozīta ar Īstenošanas regulu (ES) Nr. 372/2013.
   2. pants
   Muitas dienesti vairs neturpina ar Īstenošanas regulas (ES) 2017/1348 2. pantu paredzēto importa reģistrēšanu.
   3. pants
   Ar šo atceļ Īstenošanas regulu (ES) 2017/1348.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2005. gada 18. jūlija Regula (EK) Nr. 1174/2005, ar ko nosaka galīgo antidempinga maksājumu un galīgi iekasē pagaidu maksājumu, kas noteikts tādu ar roku darbināmu paliktņu autokrāvēju un to galveno daļu importam, kuru izcelsme ir Ķīnas Tautas Republikā (OV L 189, 21.7.2005., 1. lpp.).

      (3)  Padomes 2008. gada 17. jūlija Regula (EK) Nr. 684/2008, ar ko precizē jomu antidempinga pasākumiem, kuri saskaņā ar Regulu (EK) Nr. 1174/2005 piemēroti tādu ar roku darbināmu paliktņu autokrāvēju un to galveno daļu importam, kuru izcelsme ir Ķīnas Tautas Republikā (OV L 192, 19.7.2008., 1. lpp.).

      (4)  Padomes 2009. gada 11. jūnija Regula (EK) Nr. 499/2009, ar kuru galīgo antidempinga maksājumu, kas ar Regulu (EK) Nr. 1174/2005 noteikts Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, attiecina uz šā paša ražojuma importu, to nosūtot no Taizemes un deklarējot vai nedeklarējot kā Taizemes izcelsmes ražojumu (OV L 151, 16.6.2009., 1. lpp.).

      (5)  Padomes 2011. gada 10. oktobra Īstenošanas regula (ES) Nr. 1008/2011, ar ko pēc termiņa beigu pārskata saskaņā ar Regulas (EK) Nr. 1225/2009 11. panta 2. punktu uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam un ko attiecina arī uz tādu ar roku darbināmu paliktņu autokrāvēju un to galveno daļu importu, kuras nosūtītas no Taizemes, neatkarīgi no tā, vai Taizeme ir deklarēta kā šo ražojumu izcelsmes valsts (OV L 268, 13.10.2011., 1. lpp.).

      (6)  Padomes 2013. gada 22. aprīļa Īstenošanas regula (ES) Nr. 372/2013, ar ko pēc daļējas starpposma pārskatīšanas atbilstīgi Regulas (EK) Nr. 1225/2009 11. panta 3. punktam groza Īstenošanas regulu (ES) Nr. 1008/2011, ar kuru uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (OV L 112, 24.4.2013., 1. lpp.).

      (7)  Komisijas 2014. gada 4. septembra Īstenošanas regula (ES) Nr. 946/2014, ar kuru pēc pārskatīšanas saistībā ar “jaunu eksportētāju”, kura veikta atbilstīgi Padomes Regulas (EK) Nr. 1225/2009 11. panta 4. punktam, groza Padomes Īstenošanas regulu (ES) Nr. 1008/2011, ar ko uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (OV L 265, 5.9.2014., 7. lpp.).

      (8)  Komisijas 2016. gada 8. augusta Īstenošanas regula (ES) 2016/1346, ar kuru galīgo antidempinga maksājumu, kas ar Padomes Īstenošanas regulu (ES) Nr. 1008/2011, kura grozīta ar Padomes Īstenošanas regulu (ES) Nr. 372/2013, noteikts Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, attiecina uz Ķīnas Tautas Republikas izcelsmes nedaudz pārveidotu ar roku darbināmu paliktņu autokrāvēju importu (OV L 214, 9.8.2016., 1. lpp.).

      (9)  Komisijas 2017. gada 29. novembra Īstenošanas regula (ES) 2017/2206, ar ko pēc termiņbeigu pārskatīšanas, kas veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētiem Ķīnas Tautas Republikas izcelsmes ar roku darbināmiem paliktņu autokrāvējiem un to galvenajām daļām (OV L 314, 30.11.2017., 12. lpp.).

      (10)  Komisijas 2017. gada 19. jūlija Īstenošanas regula (ES) 2017/1348, ar ko sāk izmeklēšanu, kura skar ar Padomes Īstenošanas regulu (ES) Nr. 1008/2011, kas grozīta ar Īstenošanas regulu (ES) Nr. 372/2013, Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam noteikto antidempinga pasākumu iespējamu apiešanu, kas varētu notikt, nosūtot importu no Vjetnamas, neatkarīgi no tā, vai tam deklarēta Vjetnamas izcelsme, un ar ko uz šādu importu attiecina reģistrāciju (OV L 188, 20.7.2017., 1. lpp.).

      (11)  Comext ir Eurostat pārvaldīta ārējās tirdzniecības statistikas datubāze.


title: Padomes Īstenošanas regula (ES) 2018/565 (2018. gada 12. aprīlis), ar kuru īsteno Regulu (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā

text:
               13.4.2018

               LV

               Eiropas Savienības Oficiālais Vēstnesis

               L 95/1

         PADOMES ĪSTENOŠANAS REGULA (ES) 2018/565
   (2018. gada 12. aprīlis),
   ar kuru īsteno Regulu (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 359/2011 (2011. gada 12. aprīlis) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā (1), un jo īpaši tās 12. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 12. aprīlī pieņēma Regulu (ES) Nr. 359/2011.

               (2)

               Pamatojoties uz Padomes Lēmuma 2011/235/KĀDP (2) pārskatīšanu, Padome ir nolēmusi, ka tajā paredzētie ierobežojošie pasākumi būtu jāatjauno līdz 2019. gada 13. aprīlim.

               (3)

               Padome ir arī secinājusi, ka būtu jāatjaunina ieraksti attiecībā uz 29 personām un vienu vienību, kas iekļautas Regulas (ES) Nr. 359/2011 I pielikumā.

               (4)

               Tādēļ attiecīgi būtu jāgroza Regulas (ES) Nr. 359/2011 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 359/2011 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2018. gada 12. aprīlī

            Padomes vārdā –

            priekšsēdētājs

         T. DONCHEV

      (1)  OV L 100, 14.4.2011., 1. lpp.

      (2)  Padomes Lēmums 2011/235/KĀDP (2011. gada 12. aprīlis) par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā (OV L 100, 14.4.2011., 51. lpp.).

      PIELIKUMS
      Regulas (ES) Nr. 359/2011 I pielikumā iekļautajā fizisko un juridisko personu, vienību un struktūru sarakstā attiecīgos ierakstus aizstāj ar turpmāk minētajiem ierakstiem:

         “Personas

                     Uzvārds, vārds

                     Identifikācijas informācija

                     Pamatojums

                     Iekļaušanas datums

                     1.

                     AHMADI-MOQADDAM Esmail

                     Dzimšanas vieta: Teherāna (Irāna)
                     Dzimšanas datums: 1961. gads

                     Bijušais bruņoto spēku ģenerālštāba priekšsēdētāja vecākais padomdevējs drošības jautājumos. Bijušais Irānas valsts policijas priekšnieks no 2005. gada līdz 2015. gada sākumam. Viņa pakļautībā esošie spēki 2009. gada 15. jūnijā veica nežēlīgus uzbrukumus pret miermīlīgiem protestētājiem un varmācīgus nakts uzbrukumus Teherānas universitātes kopmītnēs. Šobrīd Irānas organizācijas Headquarters in support of the Yemeni People (“Jemenas tautas atbalsta štābs”) vadītājs.

                     12.4.2011.

                     3.

                        ARAGHI (ERAGHI) Abdollah

                     Bijušais IRGC sauszemes spēku priekšnieka vietnieks. Viņš ir tieši un personīgi atbildīgs par protestētāju apspiešanu visu 2009. gada vasaru.

                     12.4.2011.

                     9.

                     NAQDI Mohammad-Reza

                     Dzimšanas vieta: Najaf (Irāka)
                     Dzimšanas datums: aptuveni 1952. gads

                        IRGC kultūras un sociālo jautājumu priekšnieka vietnieks. Bijušais Basij komandieris. Kā IRGC Basij komandieris Naqdi bija atbildīgs par Basij varmācību 2009. gada beigās vai bija iesaistīts tajā, tostarp vardarbīgajā reakcijā uz 2009. gada decembra Ashura dienas protestiem, kā rezultātā tika nogalināti līdz 15 cilvēku un simtiem protestētāju tika arestēti. Pirms viņu 2009. gada oktobrī iecēla par Basij komandieri, Naqdi bija izlūkošanas daļas vadītājs Basij – tā ir atbildīga par to personu nopratināšanu, kuras bija arestētas apspiešanas pasākumos pēc vēlēšanām.

                     12.4.2011.

                     10.

                     RADAN Ahmad-Reza

                     Dzimšanas vieta: Isfahan (Irāna)
                     Dzimšanas datums: 1963. gads

                     Agrāk viņš bija atbildīgs par Irānas tiesībsargājošo spēku Stratēģisko pētījumu centru – struktūru, kas saistīta ar valsts policiju. Bijušais Policijas stratēģisko pētījumu centra vadītājs, bijušais Irānas valsts policijas priekšnieka vietnieks (līdz 2014. gada jūnijam). Radan kā valsts policijas priekšnieka vietnieks no 2008. gada bija atbildīgs par piekaušanu, slepkavībām un patvaļīgiem protestētāju arestiem un aizturēšanu, ko veikuši policijas spēki. Šobrīd IRGC komandieris, atbildīgs par Irākas “antiteroristu” spēku apmācību.

                     12.4.2011.

                     11.

                     RAJABZADEH Azizollah

                     Teherānas katastrofu seku mazināšanas organizācijas (Tehran Disaster Mitigation Organization (TDMO)) bijušais vadītājs. Bijušais Teherānas policijas vadītājs (līdz 2010. gada janvārim).

                        Azizollah Rajabzadeh kā Teherānas teritorijas tiesībsargājošo spēku komandieris ir augstākā amatpersona, kas apsūdzēta par varmācību Kahrizak ieslodzījuma centrā.

                     12.4.2011.

                     12.

                     SAJEDI-NIA Hossein

                     Komandiera vietnieks, kas atbild par policijas operācijām. Bijušais Teherānas policijas priekšnieks, bijušais Irānas valsts policijas priekšnieka vietnieks, kas atbild par policijas operācijām. Viņš ir atbildīgs par represiju koordinēšanu Irānas galvaspilsētā Iekšlietu ministrijas uzdevumā.

                     12.4.2011.

                     13.

                     TAEB Hossein

                     Dzimšanas vieta: Teherāna
                     Dzimšanas datums: 1963. gads

                        IRGC izlūkdienesta vadītājs. Bijušais IRGC izlūkdienesta komandiera vietnieks. Bijušais Basij komandieris (līdz 2009. gada oktobrim). Viņa pārvaldībā esošie spēki piedalījās miermīlīgu protestētāju masveida piekaušanā, slepkavībās, aizturēšanā un spīdzināšanā.

                     12.4.2011.

                     16.

                        HADDAD Hassan (jeb Hassan ZAREH DEHNAVI)

                     Bijušais Teherānas revolucionārās tiesas par drošību atbildīgā tiesas izpildītāja vietnieks. Bijušais Teherānas revolucionārās tiesas tiesnesis, 26. nodaļa. Viņa atbildībā bija tādas aizturēto lietas, kas bija saistītas ar pēcvēlēšanu krīzi, un viņš regulāri draudēja aizturēto ģimenēm, lai viņus apklusinātu. Viņš bija svarīga persona, izdodot aizturēšanas rīkojumus Kahrizak ieslodzījumu centrā. 2014. gada novembrī Irānas iestādes oficiāli atzina viņa lomu aizturēto nāvē.

                     12.4.2011.

                     21.

                     MOHSENI-EJEI Gholam-Hossein

                     Dzimšanas vieta: Ejiyeh

                     Dzimšanas datums: aptuveni 1956. gads

                     Konsultatīvās padomes (Expediency Council) loceklis. Irānas ģenerālprokurors kopš 2009. gada septembra un tiesu sistēmas vadītāja vietnieks un runasvīrs. Bijušais izlūkošanas ministrs 2009. gada vēlēšanu laikā. Kamēr viņš 2009. gada vēlēšanu laikā bija izlūkošanas ministrs, viņa pakļautībā esošie izlūkošanas aģenti bija atbildīgi par simtiem aktīvistu, žurnālistu, disidentu un reformistu politiķu aizturēšanu, spīdzināšanu un par nepatiesu atzīšanos izspiešanu no tiem. Turklāt politiķi bija spiesti sniegt nepatiesas liecības neizturamās pratināšanās, kas ietvēra spīdzināšanu, varmācību, šantāžu un ģimenes locekļu iebiedēšanu.

                     12.4.2011.

                     26.

                        SHARIFI Malek Adjar (jeb SHARIFI Malek Ajdar)

                     Augstākās tiesas tiesnesis, 43. nodaļas vadītājs. Bijušais Austrumazerbaidžānas tiesu iestāžu priekšnieks. Viņš bija atbildīgs par Sakineh Mohammadi-Ashtiani tiesāšanu.

                     12.4.2011.

                     28.

                     YASAGHI Ali-Akbar

                     Augstākās tiesas tiesnesis, 44. nodaļas vadītājs. Setad-e Dieh fonda izpilddirektora vietnieks. Bijušais Mashhad revolucionārās tiesas galvenais tiesnesis. Viņa pakļautībā veiktie tiesas procesi notika grupveidā un slēgtās sēdēs, neievērojot apsūdzēto pamattiesības. Tā kā rīkojumi par nāvessoda izpildīšanu tika izdoti masveidā, nāvessodus veica, pienācīgi neievērojot taisnīgas tiesāšanas procedūras.

                     12.4.2011.

                     32.

                     ZANJIREI Mohammad-Ali

                     Kā Irānas cietumu organizācijas priekšnieka vecākais padomnieks un bijušais priekšnieka vietnieks ir atbildīgs par cietsirdīgu izturēšanos un tiesību liegšanu apcietinājuma centros. Viņš pavēlēja daudzus ieslodzītos pārvietot uz viennīcām.

                     12.4.2011.

                     33.

                     ABBASZADEH- MESHKINI Mahmoud

                     Cilvēktiesību padomes padomnieks. Bijušais Cilvēktiesību padomes sekretārs. Bijušais Ilāmas (Ilam) provinces vadītājs. Bijušais politiskais direktors Iekšlietu ministrijā. Kā Likuma par politisko partiju un grupu darbību 10. pantā paredzētās komitejas vadītājs viņš atbildēja par demonstrāciju un cita veida publisku pasākumu atļaušanu un politisko partiju reģistrāciju.
                     2010. gadā viņš apturēja darbību divām ar Mousavi saistītām reformatoriskām politiskajām partijām: Islāma Irānas līdzdalības frontei un Islāma revolūcijas modžahedu organizācijai.
                     Kopš 2009. gada viņš ir pastāvīgi un konsekventi atteicis atļaut jebkādas nevalstiskās pulcēšanās, tādējādi liedzot konstitucionālās tiesības paust protestu un izraisot daudzas miermīlīgu demonstrantu aizturēšanas, kas ir pretrunā tiesībām uz pulcēšanās brīvību.
                     2009. gadā viņš arī opozīcijai nedeva atļauju rīkot sēru ceremoniju, lai pieminētu cilvēkus, kas tika nogalināti protestos saistībā ar prezidenta vēlēšanām.

                     10.10.2011.

                     34.

                     AKBARSHAHI Ali-Reza

                     Bijušais Irānas Narkotiku kontroles štāba (Iran's Drug Control Headquarters) (jeb Narkotiku apkarošanas štāba (Anti-Narcotics Headquarters)) ģenerāldirektors. Bijušais Teherānas policijas priekšnieks. Viņam pakļautie policijas spēki bija atbildīgi par ārpustiesas vardarbību pret aizdomās turētām personām aizturēšanas un pirmstiesas ieslodzījuma laikā. Teherānas policija bija iesaistīta arī iebrukumos Teherānas universitātes kopmītnēs 2009. gada jūnijā, kad, kā norāda Irānas Majlis komisija, policija un Basiji ievainoja vairāk nekā 100 studentu. Šobrīd Dzelzceļa policijas priekšnieks.

                     10.10.2011.

                     36.

                        AVAEE Seyyed Ali-Reza (jeb AVAEE Seyyed Alireza)

                     Tieslietu ministrs. Īpašās izmeklēšanas biroja bijušais direktors. Līdz 2016. gada jūlijam iekšlietu ministra vietnieks un Publiskā reģistra vadītājs. Kopš 2014. gada aprīļa Tiesnešu disciplinārtiesas padomnieks. Bijušais Teherānas tiesu iestāžu priekšsēdētājs. Kā Teherānas tiesu iestāžu priekšsēdētājs viņš ir bijis atbildīgs par cilvēktiesību pārkāpumiem, patvaļīgām aizturēšanām, tiesību liegšanu ieslodzītajiem un nāvessodu skaita pieaugumu.

                     10.10.2011.

                     40.

                     HABIBI Mohammad Reza

                     Tieslietu ministrijas biroja vadītājs Jezdā (Yazd). Bijušais Isfahānas (Isfahan) prokurora vietnieks. Līdzvainīgs tiesas procesos, kuros apsūdzētajiem liegta taisnīga tiesa, piemēram, lietā pret Abdollah Fathi, ko sodīja ar nāvi 2011. gada maijā pēc tam, kad tiesas laikā 2010. gada martā Habibi neņēma vērā viņa tiesības tikt uzklausītam un garīgās veselības problēmas. Tādēļ viņš ir līdzvainīgs nopietnos pārkāpumos pret tiesībām uz taisnīgu tiesu, veicinot nāvessoda pārmērīgu un arvien pieaugošu izmantošanu, kā rezultātā kopš 2011. gada sākuma ir krasi palielinājies izpildīto nāvessodu skaits.

                     10.10.2011.

                     45.

                     JOKAR Mohammad Saleh

                     Revolucionārās gvardes deputāts parlamentāros jautājumos. No 2011. gada līdz 2016. gadam parlamenta deputāts no Yazd provinces un parlamenta Valsts drošības politikas un ārpolitikas komisijas loceklis. Bijušais studentu Basij spēku komandieris.
                     Pildot savus studentu Basij spēku komandiera pienākumus, viņš aktīvi piedalījās protestu apspiešanā skolās un universitātēs, kā arī aktīvistu un žurnālistu nelikumīgā aizturēšanā.

                     10.10.2011.

                     48.

                        MAHSOULI Sadeq (jeb MAHSULI Sadeq)

                     Dzimšanas vieta: Oroumieh (Irāna)
                     Dzimšanas datums: 1959.–1960. gads

                     Bijušā prezidenta Mahmoud Ahmadinejad padomnieks un patreizējais Konsultatīvās padomes (Expediency Council) un partijas “Nepiekāpības fronte” (Perseverance Front) loceklis. Labklājības un sociālās nodrošināšanas ministrs no 2009. gada līdz 2011. gadam. Iekšlietu ministrs līdz 2009. gada augustam. Mahsouli kā iekšlietu ministra pakļautībā bija visi policijas spēki, iekšlietu ministrijas drošības aģenti un aģenti civildrēbēs. Viņa pakļautībā esošie spēki bija atbildīgi par uzbrukumiem Teherānas universitātes kopmītnēs 2009. gada 14. jūnijā un studentu spīdzināšanu ministrijas pagrabos (bēdīgi slavenais 4. pagrabstāvs). Pret citiem protestētājiem tika vērsta nežēlīga varmācība Kahrizak ieslodzījuma centrā, ko veica Mahsouli pakļautībā esošā policija.

                     10.10.2011.

                     50.

                        OMIDI Mehrdad (jeb Reza; OMIDI Reza)

                     Policijas VI nodaļas, Izmeklēšanas departamenta vadītājs. Bijušais Irānas policijas Izlūkošanas dienesta priekšnieks. Bijušais Irānas policijas Datornoziegumu nodaļas vadītājs. Viņš ir atbildīgs par tūkstošiem izmeklēšanas lietu un apsūdzību pret reformistiem un politiskajiem oponentiem, kuri izmanto internetu. Viņš ir tādējādi atbildīgs par to, ka organizē smagus cilvēktiesību pārkāpumus, apspiežot personas, kas aizstāv savas likumīgās tiesības, tostarp vārda brīvību.

                     10.10.2011.

                     51.

                     SALARKIA Mahmoud

                     Bijušais Teherānas futbola kluba Persepolis direktors.

                     Bijušais Teherānas benzīna un transporta komisijas vadītājs. 2009. gadā notikušajā apspiešanā bija Teherānas ģenerālprokurora vietnieks cietumu lietās.
                     Kā Teherānas ģenerālprokurora vietnieks cietumu lietās viņš bija tieši atbildīgs par daudziem nevainīgu, miermīlīgu protestētāju un aktīvistu apcietināšanas orderiem. Daudzi cilvēktiesību aizstāvju ziņojumi liecina, ka gandrīz visi apcietinātie pēc viņa rīkojuma tiek turēti bez sakariem, bez piekļuves advokātam vai ģimenei, un dažādus laikposmus bez apsūdzības, bieži apstākļos, kas līdzinās piespiedu pazušanai. Bieži viņu ģimenes nav informētas par apcietināšanu.

                     10.10.2011.

                     53.

                        TALA Hossein (jeb TALA Hosseyn)

                     Islāmšaras (Eslamshahr) mērs. Bijušais Irānas parlamenta deputāts. Bijušais Teherānas provinces ģenerālgubernators (Farmandar) līdz 2010. gada septembrim, jo īpaši atbildīgs par policijas spēku iejaukšanos un tādējādi par represijām pret demonstrantiem. Viņš 2010. gada decembrī saņēma balvu par ieguldījumu pēc vēlēšanām notikušajās represijās.

                     10.10.2011.

                     54.

                        TAMADDON Morteza (jeb TAMADON Morteza)

                     Dzimšanas vieta: Shahr Kord-Isfahan

                     Dzimšanas datums: 1959. gads

                     Bijušais Teherānas provinces Sabiedriskās drošības padomes priekšnieks. Bijušais Teherānas provinces Islāma revolucionāro gvardu korpusa (IRGC) ģenerālgubernators. Kā gubernatoram un Teherānas provinces Valsts drošības padomes vadītājam viņam ir vispārēja atbildība par visām represīvajām darbībām, ko IRGC paveikusi Teherānas provincē, tostarp par politisko protestu apspiešanu kopš 2009. gada jūnija. Šobrīd Khajeh Nasireddin Tusi University of Technology valdes loceklis.

                     10.10.2011.

                     55.

                     ZEBHI Hossein

                     Augstākās tiesas tiesnesis. Bijušais Irānas ģenerālprokurora vietnieks. Viņš ir atbildīgs par vairākām tiesas lietām, kas saistītas ar pēc vēlēšanām notikušajiem protestiem.

                     10.10.2011.

                     59.

                     BAKHTIARI Seyyed Morteza

                     Dzimšanas vieta: Mashad (Irāna)
                     Dzimšanas datums: 1952. gads

                     Imama Reza svētnīcas uzrauga vietnieks. Bijusī Speciālās administratīvās tiesas amatpersona. Bijušais tieslietu ministrs (no 2009. gada līdz 2013. gadam). Laikā, kad viņš bija tieslietu ministrs, stāvoklis Irānas cietumos kļuva krietni sliktāks par starptautiski pieņemtajiem standartiem, un slikta izturēšanās pret cietumniekiem bija plaši izplatīta. Turklāt viņam bija nozīmīga loma irāņu diasporas iebiedēšanā un terorizēšanā, paziņojot, ka ir izveidota īpaša tiesa, kas konkrēti nodarbosies ar irāņiem, kuri dzīvo ārpus valsts. Viņa pārraudzībā notika arī krass nāvessodu skaita pieaugums Irānā, tostarp slepenas nāvessoda izpildes, par kurām valdība neziņoja, un nāvessodi par noziegumiem saistībā ar narkotikām.

                     10.10.2011.

                     60.

                        HOSSEINI Dr Mohammad (jeb HOSSEYNI
                        Dr Seyyed Mohammad; Seyed, Sayyed un Sayyid)

                     Dzimšanas vieta: Rafsanjan, Kerman

                     Dzimšanas datums: 1961. gads

                     Bijušā prezidenta Mahmoud Ahmadinejad padomnieks un YEKTA stingrās līnijas politiskās frakcijas runaspersona. Bijušais Kultūras un islāmiskās vadības ministrs (2009.–2013. gads). Kā bijušais IRGC loceklis viņš bija iesaistīts žurnālistu apspiešanā.

                     10.10.2011.

                     69.

                     MORTAZAVI Seyyed Solat

                     Dzimšanas vieta: Farsan, Tchar Mahal-o-Bakhtiari (South) (Irāna)
                     Dzimšanas datums: 1967. gads

                     Irānas otrās lielākās pilsētas Mashad bijušais mērs – tur regulāri notiek publiska nāvessodu izpilde. Bijušais iekšlietu ministra vietnieks politikas jautājumos. Viņš bija atbildīgs par represiju vēršanu pret personām, kas publiski aizstāvēja savas likumīgās tiesības, tostarp vārda brīvību. Vēlāk viņu iecēla par Irānas vēlēšanu komitejas vadītāju 2012. gada parlamenta vēlēšanām un 2013. gada prezidenta vēlēšanām.

                     23.3.2012.

                     73.

                     FAHRADI Ali

                     Teherānas Tieslietu ministrijas Juridisko lietu un publisko pārbaužu inspektorāta vadītāja vietnieks. Bijušais Karadžas (Karaj) prokurors. Atbildīgs par smagiem cilvēktiesību pārkāpumiem, tostarp kā prokurors piedalījies tiesas procesos, kuros piespriež nāvessodu. Laikā, kad viņš strādāja par prokuroru, Karadžas reģionā tika izpildīti daudzi nāvessodi.

                     23.3.2012.

                     75.

                     RAMEZANI Gholamhossein

                     No 2011. gada izlūkošanas vadītājs Aizsardzības ministrijā; no 2009. gada novembra līdz 2011. gada martam: izlūkošanas vadītājs Pasdaran; no 2008. gada marta līdz 2009. gada novembrim: izlūkošanas vadītāja vietnieks Pasdaran; no 2006. gada aprīļa līdz 2008. gada martam: aizsardzības un izlūkošanas vadītājs Pasdaran. Iesaistīts vārda brīvības apspiešanā, tostarp saistīts ar personām, kas atbildīgas par emuārrakstītāju/žurnālistu arestiem 2004. gadā; ir saņemtas ziņas, ka viņš bijis iesaistīts pēcvēlēšanu protestu apspiešanā 2009. gadā.

                     23.3.2012.

                     82.

                        SARAFRAZ Mohammad (Dr.) (jeb Haj-agha Sarafraz)

                     Dzimšanas vieta: Teherāna
                     Dzimšanas datums: aptuveni 1963. gads
                     Dzīvesvieta: Teherāna Darba vieta: IRIB un PressTV vadība, Teherāna

                     Bijušais Kibertelpas augstākās padomes loceklis. Bijušais Irānas Islāma Republikas raidorganizācijas (IRIB) priekšsēdētājs. Bijušais IRIB World Service un Press TV vadītājs, atbildīgs par visiem lēmumiem, kas saistīti ar raidījumu programmu veidošanu. Cieši saistīts ar valsts drošības aparātu. Viņa vadībā Press TV kopā ar IRIB ir sadarbojusies ar Irānas drošības dienestiem un prokuroriem, lai pārraidītu vardarbīgi panāktas aizturēto atzīšanās, tostarp irāņu izcelsmes kanādiešu žurnālista un kinorežisora Maziar Bahari atzīšanos nedēļas raidījumā “Irāna šodien”. Neatkarīgais apraides regulators OFCOM piemēroja Press TV sodu GBP 100 000  apmērā par pārraidīto Bahari atzīšanos 2011. gadā, kas tika filmēta cietumā, uz Bahari izdarot spiedienu. Tādējādi Sarafraz ir saistīts ar tiesību pārkāpšanu attiecībā uz likumā paredzētu kārtību un taisnīgu tiesu.

                     12.3.2013.

               Vienības

                     Vārds, Uzvārds

                     Identifikācijas informācija

                     Pamatojums

                     Iekļaušanas datums

                     1.

                     Kiberdrošības policija

                     Atrašanās vieta: Teherāna, Irāna
                     Tīmekļa vietne: http://www.cyberpolice.ir

                     Irānas kiberdrošības policija, kas dibināta 2011. gada janvārī, ir Irānas Islāma republikas policijas atsevišķa nodaļa, kuru no tā laika līdz 2015. gada sākumam vadīja Esmail Ahmadi-Moqaddam (iekļauts sarakstā). Ahmadi-Moqaddam uzsvēra, ka kiberdrošības policija apkaros pretrevolucionāros un disidentu grupējumus, kas 2009. gadā izmantojuši sociālos tīklus internetā, lai izraisītu protesta pasākumus pret prezidenta Mahmoud Ahmadinejad pārvēlēšanu. Kiberdrošības policija 2012. gada janvārī izdeva jaunas pamatnostādnes interneta kafejnīcām, pieprasot lietotājiem norādīt personas datus, kurus kafejnīcu īpašnieki saglabās sešus mēnešus, kā arī informāciju par to, kādas tīmekļa vietnes tika apmeklētas. Šajos noteikumos kafejnīcu īpašniekiem tiek prasīts arī uzstādīt slēgta tīkla novērošanas kameras un saglabāt ierakstus sešus mēnešus. Ar šiem jaunajiem noteikumiem var tikt radīts tāds reģistrācijas žurnāls, kuru iestādes var izmantot, lai atklātu aktīvistus vai jebkuru citu personu, ko tās uzskata par apdraudējumu valsts drošībai.
                     Irānas plašsaziņas līdzekļi 2012. gada jūnijā ziņoja, ka kiberdrošības policija sāks virtuālo privāto tīklu sagraušanu. 2012. gada 30. oktobrī kiberdrošības policija bez apcietināšanas ordera apcietināja emuārrakstītāju Sattar Beheshti par “darbībām sociālajos tīklos un Facebook, kas vērstas pret valsts drošību”. Savā emuārā Beheshti bija kritizējis Irānas valdību. 2012. gada 3. novembrīBeheshti tika atrasts miris savā cietuma kamerā, un tiek uzskatīts, ka kiberdrošības policijas amatpersonas viņu bija spīdzinājušas līdz nāvei.

                     12.3.2013.”


title: Komisijas Īstenošanas regula (ES) 2018/1025 (2018. gada 19. jūlijs), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
               20.7.2018

               LV

               Eiropas Savienības Oficiālais Vēstnesis

               L 184/1

         KOMISIJAS ĪSTENOŠANAS REGULA (ES) 2018/1025
   (2018. gada 19. jūlijs),
   ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
   tā kā:

               (1)

               Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

               (2)

               Apvienoto Nāciju Organizācijas Drošības padomes Sankciju komiteja 2018. gada 13. jūlijā nolēma svītrot divus ierakstus to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

               (3)

               Tādēļ būtu attiecīgi jāgroza Regulas (EK) Nr. 1210/2003 III pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 1210/2003 III pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. jūlijā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 169, 8.7.2003., 6. lpp.

      PIELIKUMS

         Regulas III pielikumā svītro šādus ierakstus:

                                 “62.

                                    IRAQI LIFE INSURANCE COMPANY. Adreses: a) Aqaba Bin Nafie Square, P.O. Box 989, Baghdad, Iraq; b) P.O. Box 989, Karradah Al Sharkiya, Baghdad, Iraq.”;

                                 “96.

                                    NATIONAL INSURANCE COMPANY [IRAQ]. Adreses: a) Khullani Street, P.O. Box 248, Baghdad, Iraq; b) Aman Building, Khullani Square, Baghdad, Iraq.”


title: Komisijas Īstenošanas regula (ES) 2018/1026 (2018. gada 19. jūlijs) par sausā vājpiena minimālo pārdošanas cenu divdesmit otrajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
               20.7.2018

               LV

               Eiropas Savienības Oficiālais Vēstnesis

               L 184/3

         KOMISIJAS ĪSTENOŠANAS REGULA (ES) 2018/1026
   (2018. gada 19. jūlijs)
   par sausā vājpiena minimālo pārdošanas cenu divdesmit otrajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
   tā kā:

               (1)

               Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

               (2)

               Pamatojoties uz piedāvājumiem, kas saņemti divdesmit otrajai konkursa kārtai, būtu jānosaka minimālā pārdošanas cena.

               (3)

               Lauksaimniecības tirgu kopīgās organizācijas komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, divdesmit otrajai konkursa kārtai, attiecībā uz kuru piedāvājumu iesniegšanas periods beidzās 2018. gada 17. jūlijā, minimālā pārdošanas cena ir 112,50 EUR/100 kg.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. jūlijā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 206, 30.7.2016., 71. lpp.

      (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) 2018/1060 (2018. gada 26. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas trifloksistrobīna apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  27.7.2018

                  LV

                  Eiropas Savienības Oficiālais Vēstnesis

                  L 190/3

         KOMISIJAS ĪSTENOŠANAS REGULA (ES) 2018/1060
         (2018. gada 26. jūlijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas trifloksistrobīna apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:

                     (1)

                     Komisijas Direktīva 2003/68/EK (2) trifloksistrobīnu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā noteiktais darbīgās vielas trifloksistrobīna apstiprinājums zaudē spēku 2018. gada 31. jūlijā.

                     (4)

                     Komisijas Īstenošanas regulas (ES) Nr. 844/2012 (5) 1. panta norādītajā laikposmā saskaņā ar minētā panta noteikumiem tika iesniegts pieteikums uz trifliksistrobīna apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriezdamās ar otru ziņotāju dalībvalsti, sagatavoja apstiprinājuma atjaunošanas novērtējuma ziņojumu, ko 2016. gada 29. septembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                     (8)

                     2017. gada 19. septembrī Iestāde Komisijai nosūtīja secinājumu (6) par to, vai ir gaidāms, ka trifloksistrobīns atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2018. gada 23. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par trifloksistrobīna apstiprinājuma atjaunošanu.

                     (9)

                     Pieteikuma iesniedzējam tika dota iespēja iesniegt komentārus par atjaunošanas ziņojuma projektu.

                     (10)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem raksturīgiem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

                     (11)

                     Tādēļ trifloksistrobīna apstiprinājumu ir lietderīgi atjaunot.

                     (12)

                     Trifloksistrobīna apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīviem lietojumiem, tomēr neierobežo lietojumus, kādiem trifloksistrobīnu saturoši augu aizsardzības līdzekļi var tikt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai par fungicīdu.

                     (13)

                     Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā zinātnes un tehnikas pašreizējās atziņas, tomēr ir nepieciešams noteikt dažus nosacījumus un ierobežojumus. Proti, ir lietderīgi pieprasīt papildu apstiprinošu informāciju.

                     (14)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (15)

                     Trifloksistrobīna pašreizējā apstiprinājuma termiņš ir 2018. gada 31. jūlijs, tāpēc šai regulai būtu jāstājas spēkā pēc iespējas drīzāk.

                     (16)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgās vielas trifloksistrobīna apstiprinājumu atjauno saskaņā ar I pielikumu.

            2. pants
            Īstenošanas regulas (ES) Nr. 540/2011 grozījumi
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. augusta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2003. gada 11. jūlija Direktīva 2003/68/EK, ar ko groza Padomes Direktīvu 91/414/EEK, lai tajā kā aktīvas vielas iekļautu trifloksistrobīnu, karfentrazonetilu, mezotrionu, fenamidonu un izoksaflutolu (OV L 177, 16.7.2003., 12. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2017; 15(9):4980. Pieejams tiešsaistē: www.efsa.europa.eu.

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        Trifloksistrobīns

                           CAS Nr. 141517-21-7

                           CIPAC Nr. 617

                        metil (E)-metoksimino-{(E)-α-[1-(α,α,α-trifluor-m-tolil)etilidēnaminooksil]-o-tolil}acetāts

                        ≥ 975 g/kg
                        AE 1344136 (maks. 4 g/kg)

                        2018. gada 1. augusts

                        2033. gada 31. jūlijs

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunojuma apstiprināšanas ziņojumā par trifloksistrobīnu izteiktos secinājumus un jo īpaši tā I un II papildpielikumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    gruntsūdeņu aizsardzībai, ja darbīgo vielu izmanto apgabalos ar jutīgu augsni un/vai klimatiskajiem apstākļiem;

                                    —

                                    ūdens organismu, bišu un zivjēdāju putnu un zīdītājdzīvnieku aizsardzībai.

                              Lietošanas nosacījumos attiecīgā gadījumā ietver riska mazināšanas pasākumus.
                        Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:

                                    1)

                                    gruntsūdeņos iespējamo metabolītu relevanci, ņemot vērā ikvienu attiecīgu trifloksistrobīna klasificējumu saskaņā ar Eiropas Parlamenta un Padomes Regulu (EK) Nr. 1272/2008 (2), it īpaši, ja tas kvalificēts par reproduktīvajai sistēmai toksisku vielu (2. kategorija).

                                    2)

                                    ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām, ja no virszemes ūdeņiem un gruntsūdeņiem iegūst dzeramo ūdeni.

                              Atbilstīgi 1. punktam vajadzīgo informāciju pieteikuma iesniedzējs iesniedz viena gada laikā pēc tam, kad trifloksistrobīnam veltītais atzinums, ko saskaņā ar Regulas (EK) Nr 1272/2008 37. panta 4. punktu pieņēmusi Eiropas Ķimikāliju aģentūras (ECHA) Riska novērtēšanas komiteja, publicēts ECHA lapā.
                        2. punktā prasīto informāciju pieteikuma iesniedzējs iesniedz divu gadu laikā pēc tam, kad Komisija ir publicējusi norādījumu dokumentu par izvērtēšanu attiecībā uz ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.

               (1)  Papildu informācija par darbīgās vielas identitāti un tās specifikācija sniegtas pārskata ziņojumā.

               (2)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā 59. ierakstu par trifloksistrobīnu svītro;

                        2)

                        B daļā iekļauj šādu ierakstu:

                                    Nr.

                                    Parastais nosaukums, identifikācijas numuri

                                       IUPAC nosaukums

                                    Tīrība (1)

                                    Apstiprināšanas datums

                                    Apstiprinājuma termiņa beigas

                                    Īpaši noteikumi

                                    “124

                                    Trifloksistrobīns

                                       CAS Nr. 141517-21-7

                                       CIPAC Nr. 617

                                    metil (E)-metoksimino-{(E)-α-[1-(α,α,α-trifluor-m-tolil)etilidēnaminooksil]-o-tolil}acetāts

                                    ≥ 975 g/kg
                                    AE 1344136 (maks. 4 g/kg)

                                    2018. gada 1. augusts

                                    2033. gada 31. jūlijs

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunojuma apstiprināšanas ziņojumā par trifloksistrobīnu izteiktos secinājumus un jo īpaši tā I un II papildpielikumu.
                                    Šajā vispārējā novērtējumā dalībvalstis īpašu uzmanību pievērš:

                                                —

                                                gruntsūdeņu aizsardzībai, ja darbīgo vielu izmanto apgabalos ar jutīgu augsni un/vai klimatiskajiem apstākļiem;

                                                —

                                                ūdens organismu, bišu un zivjēdāju putnu un zīdītājdzīvnieku aizsardzībai.

                                          Lietošanas nosacījumos attiecīgā gadījumā ietver riska mazināšanas pasākumus.
                                    Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:

                                                1)

                                                gruntsūdeņos iespējamo metabolītu relevanci, ņemot vērā ikvienu attiecīgu trifloksistrobīna klasificējumu saskaņā ar Eiropas Parlamenta un Padomes Regulu (EK) Nr. 1272/2008, it īpaši, ja tas kvalificēts par reproduktīvajai sistēmai toksisku vielu (2. kategorija).

                                                2)

                                                ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām, ja no virszemes ūdeņiem un gruntsūdeņiem iegūst dzeramo ūdeni.

                                          Atbilstīgi 1. punktam vajadzīgo informāciju pieteikuma iesniedzējs iesniedz viena gada laikā pēc tam, kad trifloksistrobīnam veltītais atzinums, ko saskaņā ar Regulas (EK) Nr 1272/2008 37. panta 4. punktu pieņēmusi Eiropas Ķimikāliju aģentūras (ECHA) Riska novērtēšanas komiteja, publicēts ECHA lapā.
                                    2. punktā prasīto informāciju pieteikuma iesniedzējs iesniedz divu gadu laikā pēc tam, kad Komisija ir publicējusi norādījumu dokumentu par izvērtēšanu attiecībā uz ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.”

               (1)  Papildu informācija par darbīgās vielas identitāti un tās specifikācija sniegtas pārskata ziņojumā.


title: Komisijas Īstenošanas regula (ES) 2018/1130 (2018. gada 13. augusts), ar ko cipermetrīnu apstiprina par 18. produkta veida biocīdos lietojamu esošu aktīvo vielu (Dokuments attiecas uz EEZ.)

text:
                  14.8.2018

                  LV

                  Eiropas Savienības Oficiālais Vēstnesis

                  L 205/8

         KOMISIJAS ĪSTENOŠANAS REGULA (ES) 2018/1130
         (2018. gada 13. augusts),
         ar ko cipermetrīnu apstiprina par 18. produkta veida biocīdos lietojamu esošu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
         tā kā:

                     (1)

                     Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Cipermetrīns ir šajā sarakstā.

                     (2)

                     Cipermetrīns ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 18. produkta veida “insekticīdi, akaricīdi un produkti citu posmkāju kontrolei”.

                     (3)

                     Par ziņotāju dalībvalsti tika izraudzīta Beļģija, un tās kompetentā novērtētājiestāde 2015. gada 15. aprīlī iesniedza novērtējuma ziņojumu kopā ar saviem ieteikumiem.

                     (4)

                     Saskaņā ar Komisijas Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus (3), Biocīdu komiteja 2017. gada 5. maijā formulēja Eiropas Ķimikāliju aģentūras atzinumu.

                     (5)

                     Saskaņā ar minēto atzinumu 18. produkta veida biocīdi, kas satur cipermetrīnu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja vien attiecībā uz šīs vielas lietošanu tiek ievērotas noteiktas specifikācijas un nosacījumi.

                     (6)

                     Tāpēc ir lietderīgi cipermetrīnu apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (7)

                     Turklāt skrīninga pētījumā, kas īstenots, gatavojot Komisijas veiktu ietekmes novērtējumu par dažādiem risinājumiem, kā noteikt endokrīno disruptorus identificēšanas kritērijus, ir konstatēta nepieciešamība vēl tālāk pētīt cipermetrīna potenciālās endokrīni disruptīvās īpašības (4). Cipermetrīna endokrīni disruptīvā potenciāla novērtējums tiks sagatavots arī Eiropas Parlamenta un Padomes Regulas (EK) Nr. 1107/2009 (5) kontekstā, un tā secinājumi tiek gaidīti pirms 2018. gada beigām. Atkarībā no šā novērtējuma rezultātiem Komisija apsvērs, vai saskaņā ar Regulas (ES) Nr. 528/2012 15. pantu nav jāpārskata apstiprinājums, kas cipermetrīnam piešķirts kā biocīdos lietojamai aktīvai vielai.

                     (8)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

                     (9)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU:

            1. pants
            Cipermetrīnu apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 167, 27.6.2012., 1. lpp.

            (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

            (3)  Biocidal Products Committee (BPC) Opinion on the application for approval of the active substance Cypermethrin, Product type: PT 18, ECHA/BPC/153/2017, Adopted on 5 May 2017 (Biocīdu komitejas (BK) atzinums par lūgumu apstiprināt aktīvo vielu cipermetrīnu, produkta tips: PT 18, ECHA/BPC/153/2017, pieņemts 2017. gada 5. maijā).

            (4)  COM(2016) 350 final.

            (5)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Cipermetrīns

                           IUPAC nosaukums:
                        cipermetrīns cis:trans 40:60; (RS)-α-ciano-3 fenoksibenzil-(1RS)-cis,trans-3-(2,2-dihlorvinil)-2,2-dimetilciklopropāna karboksilāts
                        EK Nr.: 257-842-9

                           CAS Nr.: 52315-07-8

                        ≥ 92 masas %
                        Izomēru attiecība: cis:trans 40:60

                        2020. gada 1. jūnijs

                        2030. gada 31. maijs

                        18

                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                                    2)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                a)

                                                profesionālajiem lietotājiem;

                                                b)

                                                sekundārai bērnu un mazbērnu eksponētībai;

                                                c)

                                                virszemes ūdeņiem šādos gadījumos:

                                                            i)

                                                            virsmu apstrāde iekštelpās; un

                                                            ii)

                                                            ēku ārsienu un apkārtnes apstrāde pilsētu teritorijās;

                                                d)

                                                augsnei šādos gadījumos:

                                                            i)

                                                            virsmu apstrāde iekštelpās;

                                                            ii)

                                                            ēku ārsienu apstrāde pilsētu un lauku teritorijās; un

                                                            iii)

                                                            apkārtnes apstrāde lauku teritorijās;

                                                e)

                                                nogulām šādos gadījumos:

                                                            i)

                                                            virsmu apstrāde, ķīmiskās barjeras izveide, kā arī spraugu un plaisu apstrāde iekštelpās; un

                                                            ii)

                                                            ēku ārsienu un apkārtnes apstrāde pilsētu teritorijās;

                                                f)

                                                pazemes ūdeņiem šādos gadījumos: ēku ārsienu un ēku apkārtnes apstrāde pilsētu teritorijās;

                                    3)

                                    attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

               (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

               (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2018/1132 (2018. gada 13. augusts), ar ko atbilstoši Eiropas Parlamenta un Padomes Regulai (ES) 2015/2283 sintētiskajam zeaksantīnam kā jaunam pārtikas produktam atļauj mainīt nosaukumu un īpašo prasību par marķēšanu un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  14.8.2018

                  LV

                  Eiropas Savienības Oficiālais Vēstnesis

                  L 205/15

         KOMISIJAS ĪSTENOŠANAS REGULA (ES) 2018/1132
         (2018. gada 13. augusts),
         ar ko atbilstoši Eiropas Parlamenta un Padomes Regulai (ES) 2015/2283 sintētiskajam zeaksantīnam kā jaunam pārtikas produktam atļauj mainīt nosaukumu un īpašo prasību par marķēšanu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 ir noteikts, ka Savienības tirgū var laist tikai atļautus un Savienības sarakstā iekļautus jaunos pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisijai jāiesniedz projekts īstenošanas aktam, ar ko atļauj jaunu pārtikas produktu laist Savienības tirgū un atjaunina Savienības sarakstu.

                     (4)

                     Dabīgais zeaksantīns ir cilvēka normāla uztura sastāvdaļa, kas ir daudzos augļos un zaļajos dārzeņos, kā arī olas dzeltenumā. To pašlaik izmanto arī uztura bagātinātājos, kas atbilst definīcijai Eiropas Parlamenta un Padomes Direktīvā 2002/46/EK (3).

                     (5)

                     Komisijas Īstenošanas lēmums 2013/49/ES (4) saskaņā ar Eiropas Parlamenta un Padomes Regulu (EK) Nr. 258/97 (5) atļāva laist tirgū sintētisko zeaksantīnu kā jaunu pārtikas produktu sastāvdaļu uztura bagātinātājos ar maksimālo devu līdz 2 mg dienā. Ar Īstenošanas lēmumu 2013/49/ES atļautā sintētiskā zeaksantīna nosaukums to saturošu pārtikas produktu marķējumā ir “sintētiskais zeaksantīns”.

                     (6)

                     2018. gada 23. februārī uzņēmums DSM Nutritional Products Europe (“pieteikuma iesniedzējs”) iesniedza Komisijai lūgumu atļaut grozīt sintētiskā zeaksantīna nosaukumu un īpašās marķēšanas prasības Regulas (ES) 2015/2283 10. panta 1. punkta nozīmē. Pieteikumā ir lūgts svītrot terminu “sintētisks” no jaunā pārtikas produkta nosaukuma, kas minēts Savienības sarakstā, un no to saturošu pārtikas produktu marķējuma.

                     (7)

                     Pieteikuma iesniedzējs uzskata, ka zeaksantīna nosaukuma un marķēšanas prasību maiņa ir nepieciešama, lai mazinātu jebkādu iespējamu negatīvu ekonomisko ietekmi, ko termina “sintētisks” negatīvās konotācijas dēļ var izraisīt minētā termina izmantošana sintētisko zeaksantīnu saturošu uztura bagātinātāju marķējumā. Pieteikuma iesniedzējs arī apgalvo, ka uzņēmēji, kuri tirgū laiž atļautos sintētiskos jaunos pārtikas produktus saturošus uztura bagātinātājus, kuru marķējumā termina “sintētisks” nav, šādu iespējamu negatīvu ekonomisko ietekmi, visticamāk, nav pieredzējuši.

                     (8)

                     Patlaban vairākām sintētiskajām vielām, kuras ir atļautas un iekļautas jauno pārtikas produktu Savienības sarakstā, ir dabīgas izcelsmes analogi, un uztura bagātinātājos izmanto abas formas. Tomēr šīs sintētiskās vielas ne Savienības sarakstā, ne marķējumā netiek norādītas kā sintētiskas. Izmaiņas sintētiskā zeaksantīna nosaukumā un marķēšanā nodrošinās konsekvenci ar šo sintētisko vielu apzīmēšanu un marķēšanu.

                     (9)

                     Piedāvātajos zeaksantīna lietošanas veidos un devās, ja to izmanto par sastāvdaļu uztura bagātinātājos, nav izmaiņu, un nekaitīguma apsvērumi, kas atbalstīja sintētiskā zeaksantīna atļaujas piešķiršanu ar Īstenošanas lēmumu 2013/49/ES, joprojām ir spēkā, tāpēc attiecībā uz nekaitīgumu šīs izmaiņas bažas nerada. Ņemot vērā šos pamatotos faktorus, piedāvātās izmaiņas atbilst Regulas (ES) 2015/2283 12. panta 1. punktam.

                     (10)

                     Iespējams, ka jaunās marķēšanas prasības īstenošana saskaņā ar šo īstenošanas regulu varētu ietvert izmaiņas uzņēmējiem, kuri sintētisko zeaksantīnu pašlaik laiž tirgū. Tāpēc ir lietderīgi paredzēt pārejas periodu.

                     (11)

                     Direktīvā 2002/46/EK ir noteiktas prasības attiecībā uz uztura bagātinātājiem. Zeaksantīna nosaukuma un īpašo marķēšanas prasību maiņa būtu jāatļauj, neskarot minētās direktīvas normas.

                     (12)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas noteikts Regulas (ES) 2015/2283 8. pantā, ierakstu par vielu zeaksantīnu groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               3.   Šajā pantā paredzētā atļauja neskar Direktīvas 2002/46/EK normas.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Sintētisko zeaksantīnu saturošus uztura bagātinātājus, kas atbilst Regulas (ES) 2015/2283 noteikumiem, kuri bija piemērojami pirms šīs regulas stāšanās spēkā, drīkst laist tirgū līdz 2019. gada 3. septembrim, un tie drīkst palikt tirgū, līdz beidzas krājumi.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (4)  Komisijas 2013. gada 22. janvāra Īstenošanas lēmums 2013/49/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū sintētisko zeaksantīnu kā jaunu pārtikas produktu sastāvdaļu (OV L 21, 24.1.2013., 32. lpp.).

            (5)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu par zeaksantīnu aizstāj ar šādu:

                           Atļautais jaunais pārtikas produkts

                           Jaunā pārtikas produkta lietošanas nosacījumi

                           Īpašas papildu marķēšanas prasības

                           “Zeaksantīns

                              Konkrēta pārtikas kategorija

                              Maksimālais līmenis

                           Jaunā pārtikas produkta nosaukums to saturošu pārtikas produktu marķējumā – “zeaksantīns”.”

                           Uztura bagātinātāji, kas atbilst definīcijai Direktīvā 2002/46/EK

                           2 mg dienā


title: Komisijas Īstenošanas regula (ES) 2018/1128 (2018. gada 9. augusts), ar kuru groza Īstenošanas regulu (ES) Nr. 1354/2011, ar ko atver Savienības ikgadējās aitu, kazu un aitas un kazas gaļas tarifu kvotas

text:
                  14.8.2018

                  LV

                  Eiropas Savienības Oficiālais Vēstnesis

                  L 205/1

         KOMISIJAS ĪSTENOŠANAS REGULA (ES) 2018/1128
         (2018. gada 9. augusts),
         ar kuru groza Īstenošanas regulu (ES) Nr. 1354/2011, ar ko atver Savienības ikgadējās aitu, kazu un aitas un kazas gaļas tarifu kvotas
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) un b) punktu,
         tā kā:

                     (1)

                     Komisijas Īstenošanas regula (ES) Nr. 1354/2011 (2) paredz atvērt Savienības ikgadējās aitu, kazu, aitas gaļas un kazas gaļas importa tarifa kvotas, tai skaitā precēm, kuru izcelsme ir Islandē.

                     (2)

                     Īstenošanas regulas (ES) Nr. 1354/2011 4. pantā paredzēts, ka tarifa kvotas, kas atvērtas ar minēto regulu, jāpārvalda saskaņā ar Komisijas Īstenošanas regulas (ES) 2015/2447 (3) 49. līdz 54. pantu.

                     (3)

                     2017. gada 23. martā Eiropas Savienība un Islande parakstīja Nolīgumu vēstuļu apmaiņas veidā (turpmāk “nolīgums”), kas attiecas uz lauksaimniecības produktu tirdzniecības papildu preferencēm. Savienības vārdā parakstīt jauno nolīgumu tika atļauts ar Padomes Lēmumu (ES) 2016/2087 (4), bet to noslēgt – ar Padomes Lēmumu (ES) 2017/1913 (5).

                     (4)

                     Saskaņā ar nolīguma V pielikumu Savienība Īstenošanas regulu (ES) Nr. 1354/2011 grozīja ar Īstenošanas regulu (ES) 2018/562 (6). Šis grozījums palielināja iepriekš pastāvējušās beznodokļu kvotas Islandes izcelsmes aitas gaļai un kazas gaļai, kas atbilst tarifa pozīcijai 0204 un 0210, turklāt atvēra Savienības ikgadējo beznodokļu kvotu pārstrādātai aitas gaļai, kas atbilst apakšpozīcijai 1602 90.

                     (5)

                     Aitas gaļas un kazas gaļas kvotu daudzumi, ko pārvalda saskaņā ar Īstenošanas regulu (ES) Nr. 1354/2011, ir izteikti kautsvara ekvivalentā, savukārt nolīgumā paredzēts, ka daudzumi jāizsaka produktu tonnās. Tāpēc nolīgumā noteikto Savienības tarifu kvotu pārvaldību ir lietderīgi paredzēt atsevišķā regulā, kura jāpieņem, lai nodrošinātu netraucētu kvotu pārvaldību atbilstoši Eiropas Parlamenta un Padomes Regulai (ES) Nr. 952/2013 (7). Tādējādi minētās tarifu kvotas būtu vienlaicīgi jāizslēdz no Īstenošanas regulas (ES) Nr. 1354/2011, pamatojoties uz Regulu (ES) Nr. 1308/2013.

                     (6)

                     Tāpēc Īstenošanas regula (ES) Nr. 1354/2011 ir attiecīgi jāgroza.

                     (7)

                     Jaunā regula, ar ko atver importa tarifu kvotas Islandes izcelsmes aitas gaļai un kazas gaļai, un pārstrādātai aitas gaļai un ko pieņem saskaņā ar Regulu (ES) Nr. 952/2013, būs piemērojama no 2018. gada 1. septembra. Tāpēc Īstenošanas Regulas (ES) Nr. 1354/2011 attiecīgie grozījumi būtu jāpiemēro no tās pašas dienas.

                     (8)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 1354/2011 groza šādi:

                        1)

                        regulas 3. panta 2. punkta e) apakšpunktu svītro;

                        2)

                        regulas pielikumu aizstāj ar šīs regulas pielikuma tekstu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. septembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 9. augustā

                  Komisijas

                  un tās priekšsēdētāja vārdā –

                  Komisijas loceklis

               Günther OETTINGER

            (1)  OV L 347, 20.12.2013., 671. lpp.

            (2)  Komisijas 2011. gada 20. decembra Īstenošanas regula (ES) Nr. 1354/2011, ar ko atver Savienības ikgadējās aitu, kazu un aitas un kazas gaļas tarifu kvotas (OV L 338, 21.12.2011., 36. lpp.).

            (3)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

            (4)  Padomes 2016. gada 14. novembra Lēmums (ES) 2016/2087 par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Islandi par lauksaimniecības produktu tirdzniecības papildu preferencēm (OV L 324, 30.11.2016., 1. lpp.).

            (5)  Padomes 2017. gada 9. oktobra Lēmums (ES) 2017/1913 par to, lai noslēgtu Nolīgumu vēstuļu apmaiņas veidā starp Eiropas Savienību un Islandi par lauksaimniecības produktu tirdzniecības papildu preferencēm (OV L 274, 24.10.2017., 57. lpp.).

            (6)  Komisijas 2018. gada 9. aprīļa Īstenošanas regula (ES) 2018/562, ar kuru groza Īstenošanas regulu (ES) Nr. 1354/2011, ar ko atver Savienības ikgadējās aitu, kazu un aitas un kazas gaļas tarifu kvotas (OV L 94, 12.4.2018., 4. lpp.).

            (7)  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).

            PIELIKUMS
            “

                     PIELIKUMS
                     SAVIENĪBAS TARIFA KVOTAS AITAS GAĻAI UN KAZAS GAĻAI (tonnās (t) kautsvara ekvivalenta)

                                 KN kodi

                                    Ad valorem nodoklis
                                 (%)

                                 Specifiskais nodoklis
                                 EUR/100 kg

                                 Kārtas numurs rindas kārtībā

                                 Izcelsme

                                 Gada apjoms tonnās kautsvara ekvivalenta

                                 Dzīvi dzīvnieki
                                 (koeficients = 0,47)

                                 Atkaulota jēra gaļa (1)

                                 (koeficients = 1,67)

                                 Atkaulota aitas gaļa (2)

                                 (koeficients = 1,81)

                                 Neatkaulota gaļa un liemeņi
                                 (koeficients = 1,00)

                                 0204

                                 Nulle

                                 Nulle

                                 —

                                 09.2101

                                 09.2102

                                 09.2011

                                 Argentīna

                                 23 000

                                 —

                                 09.2105

                                 09.2106

                                 09.2012

                                 Austrālija

                                 19 186

                                 —

                                 09.2109

                                 09.2110

                                 09.2013

                                 Jaunzēlande

                                 228 254

                                 —

                                 09.2111

                                 09.2112

                                 09.2014

                                 Urugvaja

                                 5 800

                                 —

                                 09.2115

                                 09.2116

                                 09.1922

                                 Čīle (3)

                                 8 000

                                 —

                                 09.2121

                                 09.2122

                                 09.0781

                                 Norvēģija

                                 300

                                 —

                                 09.2125

                                 09.2126

                                 09.0693

                                 Grenlande

                                 100

                                 —

                                 09.2129

                                 09.2130

                                 09.0690

                                 Fēru Salas

                                 20

                                 —

                                 09.2131

                                 09.2132

                                 09.0227

                                 Turcija

                                 200

                                 —

                                 09.2171

                                 09.2175

                                 09.2015

                                 Cita (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Nulle

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               ”

               (1)  Un kazlēna gaļa.

               (2)  Un kazas gaļa, izņemot kazlēna gaļu.

               (3)  Čīles tarifa kvotu palielina par 200 t gadā.

               (4)  “Cita” ir jebkura PTO dalībvalsts, izņemot Argentīnu, Austrāliju, Jaunzēlandi, Urugvaju, Čīli, Grenlandi un Islandi.

               (5)  Erga omnes attiecas uz visām izcelsmes valstīm, ieskaitot valstis, kas minētas šajā tabulā.